**GRAD GRADAČAC**

## SMJERNICE ZA APLIKANTE OCD-NVO I JAVNE USTANOVE U OKVIRU JAVNOG POZIVA ZA ODABIR PROJEKATA OCD/NVO KOJI ĆE SE FINANSIRATI/SUFINANSIRAT IZ BUDŽETA GRADA GRADAČCA ZA 2023. GODINU

Cilj ovih smjernica je davanje jasnog uputstva svim potencijalnim aplikantima i zainteresovanim subjektima o procesu podnošenja projektnih prijedloga u okviru Javnog poziva za podršku projekata neprofitnih organizacija kojeg raspisuje Gradska služba za opću upravu,društvene djelatnosti, boračko-invalidsku i socijalnu zaštitu.

**Sredstava za raspodjelu po javnom pozivu planirana su u Budžetu Grada Gradačac na**

**ekonomskim pozicijama:**

* **614121 - kultura.....................................................................u iznosu od 46.000,00 KM;**
* **614324/11 - ostala udruženja................................................... u iznosu od 72.000,00 KM;**
* **61324 /12 - mladi .......................................................................u iznosu od 15.000,00 KM;**
* **614324/13 - manifestacije i sajmovi.......................................... u iznosu od 21.000,00 KM.**

**Projektni prijedlozi treba da se odnose na sljedeće prioritetne oblasti:**

1. ***KULTURA*** 
   1. Organizacija tradicionalnih kulturnih manifestacija, smotre folklora, smotre horova, obilježavanje datuma iz oblasti kulture, istorije i sl.,
   2. Projekti iz oblasti dramskog, filmskog, muzičkog i likovnog stvaralaštva;
2. ***MLADI***
   1. Rad sa mladima, jačanje i razvoj sposobnosti mladih, slobodno vrijeme mladih, podrška istraživanjima o potrebama mladih;
3. *MANIFESTACIJE I SAJMOVI* 
   1. Organizacija manifestacija i sajmova koji imaju za cilj predstavljanje rezultata u organskoj proizvodnji hrane i promovisanje zdravih životnih navika;
   2. Organizacija ostalih prigodnih ili tradicionalnih sajmova i manifestacija.
4. *OSTALA UDRUŽENJA* 
   1. Programi podrške za djecu i porodicu, socijalni i humanitarni projekti,

(podrška djeci sa teškoćama u razvoju, savjetovališta za brak i porodicu, zdravi stilovi života, prevencija .

nasilja, psihosocijalni programi),

* 1. podrška aktivnostima osoba treće životne dobi, volonterske aktivnosti u zajednici, njegovanje tradicije izrade rukotvorina),
  2. Zaštita životne sredine (uključivanje djece i mladih u aktivnosti zaštite životne sredine), zaštita životinja;
  3. Obilježavanje međunarodnih datuma (oblasti: ekologija, zdravlje, dječija nedjelja, ljudska prava i sl.);
  4. Realizacija aktivnosti iz Akcionog plana za koheziju zajednice - detaljan opis ove oblasti nalazi se u smjernicama koje su sastavni dio javnog poziva.

**AKCIJSKI PLAN**

**ZA KOHEZIJU ZAJEDNICE (2022-2023.)**

**- AKTIVNOSTI ZA 2023. -**

|  |  |  |  |  |
| --- | --- | --- | --- | --- |
| **Broj** | **Aktivnost** | **Nosioci aktivnosti** | **Indikator uspješnosti** | **Vremenki rok** |
|  |  |  |  |  |
| **Promocija kulture zajedništva i tolerancije među mladima** | | | | |
|  |  |  |  |  |
| 1.1 | Sportski događaj sa akcentom na promociju tolerancije | Koalicija, Sportski savez | Održan događaj |  |
|  |  |  |  |  |
| 1.2 | Edukativna radionica na temu štetnih posljedica govora mržnje na društvenim mrežama | Lokalni mediji, srednje škole omladinske NVOs | Održana radionica |  |
|  |  |  |  |  |
| **Integracija marginaliziranih grupa u društvu** | | | | |
| 2.1 | Manifestacija u cilju promocije međugeneracijske saradnje | Koalicija, Centar za aktivno starenje, Kult, Srednje škole | Održana manifestacija |  |
| 2.2 | Kampanja/manifestacija u cilju podizanja svijesti o potrebama osoba sa invaliditetom | Udruženje osoba sa invaliditetom, Centar za Socijalni rad | Provedena kampanja |  |
| 2.3 | Manifestacija/događaj u cilju integracije osoba sa posebnim portebama | Kutak radosti, Koraci nade, Koalicija, Gradska uprava | Održan događaj |  |
| 2.4 | Edukacija / javna tribina na temu promocije rodne ravnopravnosti | Komisija za ravnopravnost spolova Gradskog vijeća | Održana javna tribina |  |
| **Promocija društvene kohezije kroz sistemske mjere, promocija Koalicije, promocija tolerancije i raznolikosti kao univerzalnih vrijednosti** | | | | |
|  |  |  |  |  |
|  |  |  |  |  |
| 3.1. | Obilježavanje značajnih međunarodnih datuma koji promovišu raznolikost, kulturu dijaloga, toleranciju i integraciju marginaliziranih kategorija | Koalicija, mediji | Minimalno tri datuma obilježena | Kontinuirano |

Grad Gradačac zadržava pravo da ne dodijeli sva raspoloživa finansijska sredstva u slučaju da projektni prijedlozi ne zadovoljavaju zadane kriterije.

**Rok za realizaciju odobrenih projekta je 31.12. 2023. godine.**

**Iznosi finansijskih sredstava koji se mogu dodijeliti za projekte/programe**

Sredstva koja će se dodijeliti za projektne prijedloge prijavljene u okviru ovog Javnog poziva, mogu biti između sljedećeg minimalnog i maksimalnog iznosa, i to:

1. minimalni iznos sredstava za dodjelu po odobrenom projektu iznosi **800,00**  **KM,**
2. maksimalni iznos sredstava za dodjelupo do odobrenom projektu iznosi  **4.000,00 KM.**

Jedna organizacija civilnog društva **može podnijeti više projektnih prijedloga** u okviru grantovske pozicije Budžeta Grada Gradačac za 2023. godinu, u okviru definisane oblasti Javnog poziva, s tim da se jednoj organizaciji mogu **odobriti** sredstva za **maksimalno dva projekta** aplicirana na Javni poziv.

Zainteresirane organizacije mogu sufinansirati projekt kojim apliciraju ili dio sredstava osigurati od drugih donatora. Grantom koji se dodjeljuje u okviru ovog Javnog poziva i navedene prioritetne oblasti, mogu se finansirati i administrativni troškovi pod kojim se podrazumijevaju: troškovi osoblja aplikanta, uredski troškovi i troškovi putovanja i prevoza, u maksimalnom ukupnom iznosu do 20% od odobrenog iznosa.

Grad Gradačac zadržava pravo da ne dodijeli sva dostupna finansijska sredstva u okviru grantovske pozicije u Javnom pozivu, ukoliko po Javnom pozivu ne bude zaprimljen dovoljan broj kvalitetnih projekata, odnosno projekata koji zadovoljavaju kriterije utvrđene važećom Odlukom o načinu raspoređivanja finansijskih sredstava iz Budžeta Općine Gradačac neprofitnim organizacijama po LOD metodologiji („Službeni glasnik općine Gradačac“, broj 6/18).

**II Ko može aplicirati**

Učešće u raspoređivanju sredstava za podršku projekata neprofitnih organizacija putem ovog Javnog poziva mogu ostvariti sve neprofitne organizacije (udruženja ili fondacije), registrovane na području BiH u skladu sa važećim zakonskim propisima u BiH (daljem tekstu aplikanti) i javne ustanove čiji je osniivač Grad Gradačac.

Aplikanti iz prethodnog stava mogu ostvariti pravo na sredstva iz ovog Javnog poziva, uz

sljedeće uslove utvrđene navedenom Odlukom:

- da projektne aktivnosti realizuju na području Grada Gradačac i u interesu građana Grada Gradačca,

- da se projekti odnose na oblasti definisane u javnom pozivu,

- da ne obavljaju aktivnosti u ime političkih partija,

- da im je registrovana djelatnost u skladu sa prioritetnom oblasti u okviru koje će realizovati

projekat,

- da posjeduju odgovarajuće materijalno - tehničke i kadrovske pretpostavke kao i iskustvo u realizaciji projekata iz oblasti za koju prijavljuju projekat.

**III Partnerstva i podobnosti partnera**

Aplikanti mogu da se prijave samostalno ili u partnestvu sa drugim organizacijama ili institucijama.

Partnerske organizacije ili institucije mogu da budu druge nevladine organizacije i lokalne vlasti.Partneri aplikanta učestvuju u kreiranju i sprovođenju projekta, a troškovi koje oni naprave potpadaju pod ista pravila kao i oni koje su napravili sami aplikati, što znači da partnerske organizacije moraju da zadovolje iste kriterije podobnosti kao i aplikanti. Ako se prijavi u partnerstvu “aplikant “ će biti vodeća organizacija, a ako bude izabran, kao ugovorna strana, snosiće u potpunosti pravnu i finansijsku odogovornosti za izvršenje projekta.

Izjava o partnerstvu mora da bude ispravno popunjena i istovremeno predate sa aplikacijom.

**IV Opšte informacije o pozivu za predaju prijedloga projekata**

Ispunjena prijava sa neophodnom dokumentacijom dostavlja se u zatvorenoj koverti u jednom

štampanom primjerku, lično putem protokola u Šalter sali Grada Gradačac ili poštom preporučeno.

***Prijava treba sadržavati sljedeće dokumente:***

a) projektni prijedlog,

b) pregled budžeta,

c) plan aktivnosti i promocije,

d) administrativne podatke o aplikantu,

e) finansijska identifikaciona forma,

f) popunjena i potpisana izjava o podobnosti,

g) popunjen obrazac liste za provjeru.

***Dodatna dokumentacija je važan dio projektne dokumentacije i treba biti dostavljena kako bi prijava mogla biti vrednovana i ocijenjena. Dodatna dokumentacija obuhvata sljedeće:***

a) rješenje o registraciji za aplikanta i partnera ako postoji (original ili ovjerena

kopija rješenja),

b) identifikacijski broj,

c) ovjerenu kopija lične karte ovlaštene osobe,

d) opisni izvještaj o realiziranim projektima za prethodnu godinu za ranije osnovane

organizacije, odnosno program rada za tekuću godinu za novoosnovane organizacije,

**e) uvjerenje o izmirenim obavezama prema javn*im prihodima (original ili ovjerena kopija poreske uprave, ne starije od 30 dana),***

f) uvjerenje o izmirenim doprinosima za zaposlene, ako ima zaposlenih u organizaciji (ako nema zaposlenih priložiti izjavu da nema zaposlenih),

g) završni godišnji finansijski izvještaj za prethodnu godinu (bilans stanja i bilans

uspjeha), osim ako je udruženje registrovano u godini objavljivanja Javnog poziva,

h) podaci o osobama koje realizuju projekat (kraći CV).

**V Rok za realizaciiju projekata**

Odobreni projekti moraju biti realizirani do **31.12.2023**. **godine.**

**VI Lokacija**

**Odobreni projekti moraju biti implementirani isključivo na teritoriji Grada Gradačaca.**

**VII Vrste projekata**

Projekti koji se finansiraju trebaju biti pripremljeni u skladu sa Javnim pozivom tj. navedenom

prioritetnom strateškom oblasti. Projektni prijedlozi trebaju jasno zadovoljavati potrebe iskazane kroz predmet Javnog poziva, odnosno projekti trebaju biti kreirani kao odgovor na specifične potrebe lokalne zajednice i određene ciljne grupe identifikovane projektom. Projekti bi se trebali sastojati od nezavisnih operativnih aktivnosti sa jasno formulisanim operativnim ciljevima, ciljnim grupama i planiranim ishodima. Projekti trebaju biti integrirani na način da je metodološki set aktivnosti kreiran da ostvari određene specifične ciljeve i rezultate unutar ograničenog vremenskog okvira.

**Projekti koji se neće finansirati:**

a) **projekti udruženja koja nisu izvršila svoje obaveze po ranije doznačenim finansijskim sredstvima iz budžeta Grada,**

**b) projekti koji se isključivo odnose na jednokratne manifestacije, osim u slučajevima kada su dio trajnijeg i sveobuhvatnijeg projekta,**

**c) projekti koji se odnose na povremene konferencije, osim ako su neophodne za**

**uspješnu implementaciju projekta,**

**d) projekti koji se odnose na finansiranje redovnih aktivnosti podnosioca projektnog prijedloga ili njihovih partnera,**

**e) projekti koji se baziraju na investicionim ulaganjima, adaptaciji ili izgradnji kapitalnih**

**objekata, ili na kupovinu opreme osim ako je neophodna za uspješnu implementaciju**

**projekta,**

**f) projekti kojima je predviđen dio administrativnih troškova (ljudski resursi, putovanja/prevoz, kancelarijski troškovi) veći od 20 % od ukupnih troškova projekta,**

**g) projekti koji predstavljaju individualna sponzorstva za učestvovanje u**

**radionicama,seminarima, konferencijama, kongresima, trening kursevima,**

**h) projekti koji su usmjereni prema vjerskim ciljevima i aktivnostima,**

**i) projekti koji su usmjereni prema političkim aktivnostima,**

**j) projekti koji su namijenjeni za isključivu dobit pojedinca,**

**k) projekti koji se zasnivaju na dodjeljivanju grant sredstava trećoj strani,**

**l) projekti koji se realizuju van teritorije Grada Gradačca.**

**VIII Gdje i kako preuzeti i poslati aplikacije**

Dokumentacija za prijavu na Javni poziv za Grad Gradačaca može se preuzeti na zvaničnoj web stranici Grada Gradačac [www. gradacac.ba,](http://www.grad.tuzla.ba/) za vrijeme trajanja Javnog poziva.

Prijave se dostavljaju u jednom štampanom primjerku i jednoj elektronskoj formi (USB ili CD) u zatvorenoj koverti**,** preporučenom poštom ili se predaju lično - Šalter sala - u zgradi Grada Gradačac, radnim danima (ponedjeljak – petak) u periodu od 7,30 do 16,00 sati, sa naznakom za JAVNI POZIV i navesti naziv granta na koji se aplicira, a predaje **se** na adresu:

**G r a d G r a d a č a c**

**Gradska služa za opću upravu, društene djelatnosti, boračko-invalidsku i socijalnu zaštitu**

**Ulica Huseinakapetana Gradaščevića 4**

**76250 Gradačac**

Krajnji rok za predaju aplikacija je **31. mart 2023. godine.** Aplikacije koje budu pristigle poslije navedenog roka bit će razmatrane jedino u slučaju da poštanski žig ukazuje na datum slanja prije zvaničnog isteka roka. Aplikacije poslane na bilo koji drugi način (npr. faksom ili e-mailom) **neće biti uzete u razmatranje**. Vanjska strana koverte mora sadržavati naziv poziva za predaju prijedloga projekata, puno ime i adresu aplikanta, puni naziv projekta i riječi **“Ne otvarati prije zvaničnog otvaranja”**.

**IX Dodatne formacije**

U slučaju da su potrebne dodatne informacije i pojašnjenja, potencijalni kandidati mogu kontaktirati Gradsku službu za društvene djelatnosti i boračko-invalidsku zaštitu putem e-mail-a: [nerma.hm@gmail.com](mailto:nerma.hm@gmail.com) ili sadija.huseljic@gmail. com . Pitanja se mogu postavljati do 28.3.2023. godine, a odgovori na upite će biti dostavljeni u elektronskoj formi najkasnije za tri radna dana nakon prijema upita.

**X Evaluacija i odabir prijedloga projekata**

Ocjenjivanje i odabir projekata neprofitnih organizacija vrši Komisija za ocjenu i odabir projekata koju rješenjem imenuje Gradonačelnik (u daljem tekstu Komisija). Komisiju čine pet članova; predsjednik, dva člana – uposlenika Gradske uprave koja rade na poslovima saradnje sa OCD, dva predavnika radnih tijela Gradskog vijeća koja sarađuju sa OCD i jedan predstavnik iz reda OCD. Člana Komisije iz reda OCD predlaže gradska nadležna služba za rad sa OCD i to nakon demokratski provednog odabira predstavnika OCD.

Komisija će, nakon provjere da li projekti zadovoljavaju uslove ocijeniti i rangirati projekte na

propisan način .

Svaki član Komisije dodjeljuje bodove od 1 do 5 za svaki od kriterija pojedinačno na sljedeći način: 1 - veoma loše; 2 - loše; 3 - odgovarajuće; 4 - dobro; 5 - veoma dobro. Svaki član Komisije potpisuje svoju individualnu tabelu za ocjenjivanje, a svi članovi zajedno potpisuju tabelu za svaki projektni prijedlog. Konačna ocjena bodova predstavlja prosječan broj bodova svih članova Komisije.

Kriteriji za ocjenjivanje su podijeljeni u sekcije i podsekcije, kao što slijedi:

**a) Finansijski i operativni kapacitet:**

- iskustvo aplikanta i njegovih partnera u upravljanju projektima,

- stručni kapaciteti aplikanta i njegovih partnera (posebno poznavanje pitanja na koje se

projekat odnosi),

- upravljački kapaciteti podnositelja prijedloga i partnera (uključujući osoblje, opremu i sposobnost za upravljanje budžetom projekta)

**b) Relevantnost**:

- relevantnost projekta u odnosu na cilj, jedan ili više prioriteta javnog poziva,

- jasna definisanost i strateški odabir učesnika uključenih u projekat (posrednici, krajnji korisnici, ciljne grupe),

- jasna definisanost potreba ciljnih grupa i krajnjih korisnika, te da li ih projekat tretira na pravi

način,

- posjedovanje dodatnih kvaliteta projekta, kao što su inovativni pristup i modeli dobre prakse,

- prijedlog projekta zagovara model politike baziran na pravima i ima uticaja na podređene grupe (promocija ravnopravnosti spolova i osnaživanje žena, zaštita okoliša međunacionalna

saradnja, problematika omladine itd).

**c) Metodologija:**

- kompetentnost mjera plana aktivnosti i predloženih aktivnosti odgovarajuće, praktične i dosljedne ciljevima i očekivanim rezultatima,

- konzistentnost cjelokupnog dizajna projekta (a naročito, da li odražava analizu uočenih

problema, moguće vanjske faktore),

- zadovoljavajući nivo uključenosti i angažiranja partnera u realizaciji projekta,

- objektivno mjerljivi indikatori rezultata aktivnosti (da li je i jedan od indikatora gender senzitivan ili gender indikator).

**d) Održivost:**

- konkretan uticaj aktivnosti predviđenih projektom na ciljne grupe,

- višestruki uticaj projekta (uključujući mogućnost primjene na druge ciljne grupe ili provedbu u drugim sredinama i/ili produžavanje efekata aktivnosti kao i razmjene informacija o

iskustvima sa projekta),

- održivost institucionalno očekivanih rezultata predloženih aktivnosti (da li će strukture koje omogućuju da se aktivnosti nastave postojati na kraju projekta, da li će postojati lokalno “vlasništvo” nad rezultatima projekta),

- održivost predloženih očekivanih aktivnosti (ako je moguće, navesti kakav će biti strukturalni

uticaj provedenih aktivnosti – npr. da li će doći do poboljšanja pravne regulative, metoda i pravila ponašanja itd.),

- vjerovatnost uticaja očekivanih dugoročnih rezultata na lokalne ekonomske uslove i/ili kvalitet

života u ciljnim područjima.

**e) Budžet i racionalnost troškova**

- odnos između procijenjenih troškova i očekivanih rezultata,

- predloženi troškovi neophodni za implementaciju projekta,

- jasnost budžeta, uključuje li i narativni dio (omogućena opravdanost za tehničku opremu), ispoštovanost principa prema kojem administrativni i troškovi osoblja ne prelaze 20% ukupnih

troškova, rodna osjetljivost budžeta, primjenjivost, priložene biografije i opisi radnih mjesta.

Komisija vrši rangiranje projektnih prijedloga na osnovu izvršenog bodovanja, tako da je prvoplasirani projektni prijedlog onaj koji ima najveći zbir bodova, a slijedi projekat s prvim sljedećim nižim zbirom bodova i tako do najnižeg zbira osvojenih bodova.

Ukoliko je ukupan zbir u sekciji a) niži od 10 bodova projekat će biti isključen iz daljeg procesa

ocjenjivanja jer je ocjenjeno da aplikant nema minimalne kapacitete za kvalitetnu provedbu predloženog projekta.

Ukoliko je ukupan zbir u sekciji b) niži od 18 bodova projekat će biti isključen iz daljnjeg

procesa ocjenjivanja, jer ovakva procjena podrazumijeva da, iako aplikant zadovoljava finansijske i operativne kapacitete, sama projektna ideja nije relevantna niti je u skladu sa definiranim prioritetima iz Javnog poziva, te ne utiče u dovoljnoj mjeri na zadovoljenje potreba lokalne zajednice.

Samo projekti koji su dobili ukupno preko 50 bodova biće razmatrani za finansiranje, jer projektni prijedlozi ispod ovog praga nisu u stanju zadovoljiti postavljene standarde, te bi efikasnost njihove provedbe bila upitna.

**Grad Gradačac**

**Naziv organizacije civilnog društva:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Naziv projekta:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Oblast – ekonomska pozicija \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Tabela za ocjenjivanje**

|  |  |  |
| --- | --- | --- |
| Sekcija | Maksimalan broj bodova | Prosječna Ocjena |
| **1. Finansijski i operativni kapacitet** | **15** |  |
| 1.1 Da li podnosilac prijedloga i partneri imaju dovoljno **iskustva u upravljanju projektima**? | 5 |  |
| 1.2 Da li podnosilac prijedloga i partneri imaju dovoljne **stručne kapacitete**? (*posebno poznavanje pitanja na koje se projekat odnosi*) | 5 |  |
| 1.3. Da li podnosilac prijedloga i partneri imaju dovoljne **upravljačke kapacitete**?  (uključujući osoblje, opremu i sposobnost za upravljanje budžetom projekta) | 5 |  |
| **2. Relevantnost** | **25** |  |
| 2.1. Koliko je projekat relevantan u odnosu na **cilj** i jedan ili više **prioriteta** javnog poziva?  Napomena: ocjena 5 (veoma dobro) može se dobiti samo ako se projekat odnosi barem na **jedan od prioriteta.** | 5 |  |
| 2.2 Koliko su jasno definirani i strateški odabrani oni koji su uključeni u projekat? (posrednici, krajnji korisnici, **ciljne grupe**) | 5 |  |
| 2.3 Da li su **potrebe ciljne grupe** i krajnjih korisnika jasno definirane i da li im projekat  prilazi na pravi način? | 5 |  |
| 2.4 Da li projekat posjeduje **dodatne kvalitete** kao što su inovativan pristup i modeli dobre prakse? | 5 |  |
| 2.5 Da li prijedlog zagovara **model politike baziran na pravima** i da li to ima uticaja na podređene grupe? (*promocija ravnopravnosti spolova i osnaživanje žena, zaštita okoliša, međunacionalna saradnja, problematika omladine itd.*) | 5 |  |
|  | | |
| **3. Metodologija** | **20** |  |
| 3.1 Da li su **plan aktivnosti** i predložene **aktivnosti** odgovarajući, praktični i dosljedni ciljevima i očekivanim rezultatima? | 5 |  |
| 3.2 Koliko je konzistentan cjelokupan izgled projekta? (*a naročito da li odražava analizu uočenih problema, moguće vanjske faktore* ) | 5 |  |
| 3.3 Da li su nivo **uključenosti i angažman partnera u realizaciji** projekta zadovoljavajući? Napomena: ukoliko nema partnera, ocjena će biti **1.** | 5 |  |
| 3.4 Da li projekat sadrži **objektivno mjerljive indikatore** rezultata aktivnosti? (*da li je ijedan od indikatora gender senzitivan ili gender indikator*) | 5 |  |
|  | | |
| **4. Održivost** | **25** |  |
| 4.1 Da li će aktivnosti predviđene projektom imati **konkretan uticaj** na ciljne grupe? | 5 |  |
| 4.2 Da li će projekat imati **višestruki uticaj**? *(uključujući mogućnost primjene na druge ciljne grupe ili provedbu u drugim sredinama i/ili produžavanje efekata aktivnosti kao i razmjene informacija o iskustvima iz projekta)* | 5 |  |
| 4.3 Da li su očekivani rezultati predloženih aktivnosti institucionalno **održivi?** *(Da li će strukture koje omogućuju da se aktivnosti nastave postojati na kraju projekta? Da li će postojati lokalno “vlasništvo” nad rezultatima projekta?)* | 5 |  |
| 4.4Da li su očekivani rezultati predloženih aktivnosti **održivi**? (*ako je moguće, navesti kakav će biti strukturalni uticaj provedenih aktivnosti – npr. da li će doći do poboljšanja pravne regulative, metoda i pravila ponašanja itd.)* | 5 |  |
| 4.5 Da li je vjerovatno da će očekivani dugoročni rezultati imati uticaja na lokalne ekonomske uslove i/ili kvalitet života u ciljnim područjima? | 5 |  |
|  | | |
| **5. Budžet i racionalnost troškova** | **15** |  |
| 5.1 Da li je odnos između procijenjenih troškova i očekivanih rezultata zadovoljavajući? | 5 |  |
| 5.2 Da li su predloženi troškovi **neophodni** za implementaciju projekta? | 5 |  |
| 5.3 Budžet  Da li je budžet jasan i da li uključuje i narativni dio? *Omogućena opravdanost za tehničku opremu*)  Da li je zadovoljen princip prema kojem administrativni i troškovi osoblja ne prelaze 20% ukupnih troškova?  Da li je budžet rodno osjetljiv?  Gdje je primjenjivo, da li su priložene biografije uposlenika i opisi radnih mjesta? | 5 |  |
| **Maksimalni ukupni zbir** | **100** |  |

Ime i prezime\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Potpis:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Obavještenje o odluci**

Po okončanju postupka Komisija Gradonačelniku podnosi izvještaj o radu kao i prijedlog za finasiranje projekata po oblastima djelovanja sa iznosom sredstava i visinom bodova, kao i razlozima za neuvrštavanje pojedinh projekata za finasiranje sredstvima iz Budžeta Grada.

Komisija donosi prijedlog Odluke o raspodjeli sredstava na osnovu bodovanja projekata najkasnije mjesec dana od dana okončanja javnog poziva.

Odluku o raspodjeli sredstava donosi Gradonačelnik.

Odluka o raspodjeli sredstava s tabelarnim prikazom svih udruženja bit će objavljena na web stranici Grada Gradačac. [www.gradacac.ba](http://www.gradacac.ba) i biće dostavljena svim učesnicima u projektu pojedinačno.

Nakon donošenja Odluke o raspodjeli sredstava, Gradonačelnik sa odabranim korisnicima sredstava zaključuje Ugovor. Ugovor sadrži prava, obaveze, odgovornosti, način i rokove uplate sredstava, način praćenja provođenja odobrenog projekta, način praćenja namjenskog trošenja sredstava, te elemente narativnog i finansijskog izvještavanja o provođenju projekta, kao i rokove za dostavljanje izvještaja.

**LISTA ANEKSA**

**Aneks 1** Projektni prijedlog **Aneks 2** Pregled budžeta

**Aneks 3** Plan aktivnosti i promocije

**Aneks 4** Administrativni podaci o aplikantu **Aneks 5** Finansijska identifikaciona forma **Aneks 6** Izjava o podobnosti

**Aneks 7** Lista za provjeru